Ponoćni kauboj

Ponoćni kauboj američka je drama snimljena 1969, zasnovana na istoimenom romanu Jamesa Lea Herlihyja u režiji Johna Schlesingera. Glavne uloge tumače Dustin Hoffman (njegov drugi film nakon Diplomca) i Jon Voight. Film je bio nominiran za sedam Oscara, osvojivši tri, od kojih se ističu onaj za najbolji film i režiju. Voight je osvojio Zlatni globus kao najbolji novajlija u svijetu filma. Jedan je od prvih igranih filmova koji su dobili rejting X zbog istinitog prikazivanja njujorške dekadencije. Film prikazuje čudno prijateljstvo i dirljivu tragičnu dramu dvojice beskućnika, antiheroja, lutalica, koji su jako vezani jedan za drugog; priča podsjeća na Steinbeckovu dramu O miševima i ljudima.http://www.filmsite.org/midn.html

 Radnja 
Ovo je priča o Teksašaninu pod imenom Joe Buck (Jon Voight) koji je došao u New York s iluzijom da može zaraditi novac kao ljubavnik bogatih žena. Dok je živio u Texasu, radio je perući posuđe u restoranu. Film počinje tako što se Joe obukao u odijelo rodeo kauboja, pakuje kofere i napušta posao. Odlazi u New York u nadi da će postati zavodnik. Međutim, Joe naivno troši sav ušteđeni novac po samom dolasku. Ne uspijeva zavesti nijednu bogatu ženu, ali upoznaje sredovječnu Njujorčanku (Sylvia Miles). Njegov pokušaj da napravi "posao" rezultira time što on njoj na kraju daje 20 dolara pošto ju je uspio rasplakati.

Joe upoznaje Ratsa (Dustin Hoffman) u baru i ovaj mu nudi da spava kod njega u neuglednom stanu bez struje i grijanja. Ratso je porijeklom italijanski katolik rođen u Bronxu, koji drži Kristovu sliku iznad kreveta i koristi crkvene svijeće za osvjetljenje, pošto mu je struja već odavno isključena. Joe i Ratso počinju se brinuti jedan o drugome pošto su im sve nade o lahkom bogaćenju propale. Joe postaje dobrovoljni davalac krvi kako bi prikupio novac za svog druga oboljelog od tuberkuloze. Oni su kao dva sirotana na oluji tražeći sklonište za sebe. U više scena vidi se kako stoje pokraj bodljikave žice, što simbolično prikazuje njihovu zarobljenost u okrutnom i hladnom svijetu. Oni moraju biti zajedno kako bi preživjeli. Ali ubrzo postaje jasnije da je Ratsova bolest smrtonosna i da se on neće oporaviti. Joe krade novavc da bi odveo Ratsa na Floridu, gdje su mislili da je raj na Zemlji. Ali, nažalost, Ratso umire u autobusu uoči samog dolaska na odredište. Joe, sa suzama u očima, grli svog mrtvog prijatelja. Ali kraj nije tako pesimističan. Nalazeći prijateljstvo, prvi put u svom životu, Joe stupa u život kao zrelija osoba, a njegova iluzija o lagodnom životu potpuno nestaje.Pregled filma u NY TimesuPonoćni kauboj  na AMCTV-ju

 Uloge 
 Jon Voight - Joe Buck
 Dustin Hoffman - Ratso Rizzo 
 Sylvia Miles - Cass 
 Brenda Vaccaro - Shirley 
 John McGiver - g. O'Daniel
 Barnard Hughes - Towny 
 Ruth White - Sally Buck 
 Jennifer Salt - Annie http://www.imdb.com/title/tt0064665/

 Nagrade 
 Oscari 
 Najbolji film
 John Schlesinger - najbolja režija
 Waldo Salt - najbolji adaptirani scenarij

 Zlatni globus 
 Jon Voight - najbolji novajlija

 BAFTA 
 Najbolji film
 Dustin Hoffman - najbolji glumac
 John Schlesinger - najbolji režiser
 Hugh A. Robertson - najbolja montaža
 Jon Voight - najbolji novajlija
 Waldo Salt - najbolji scenarist

 Ostale nagrade 
 John Schlesinger - najbolji strani režiser - nagrada "David di Donatello"
 Dustin Hoffman - najbolji strani glumac - nagrada "David di Donatello"
 John Schlesinger - najbolji režiser - nagrada Udruženja američkih režisera
 John Schlesinger - najbolji strani režiser - nagrada Udruženja filmskih kritičara Italije
 Najbolji film - nagrada Udruženja filmskih kritičara Kansas Cityja
 John Schlesinger - najbolji režiser - nagrada Udruženja filmskih kritičara Kansas Cityja
 Najbolja drama - nagrada "Laurel"
 Dustin Hoffman - najbolji dramski glumac - nagrada "Laurel"
 Jon Voight - najbolji filmski novajlija - nagrada "Laurel"
 Jon Voight - najbolji glumac - nagrada Udruženja filmskih kritičara New Yorka
 Waldo Salt - najbolji adaptirani scenarij - nagrada Udruženja američkih pisaca 

 Zanimljivosti 
 John Schlesinger želio je napraviti film po istoimenom romanu još 1965. nakon što je prvi put objavljen. Kad je predložio snimanje filma United Artistsu, otkrio je da je već napisana negativna kritika na knjigu. Međutim, United Artists ipak odlučuje dopustiti snimanje ovog filma, koji je postigao ogroman finansijski uspjeh kako u Velikoj Britaniji, tako i u Americi.
 Schlesinger je izjavio da je u film pokušao udahnuti mješavinu očaja i humora, koju je i pronašao snimajući na 42. ulici u New Yorku. 
 Tokom žučne rasprave između Ratsa i Joea, Ratso tvrdi da su "svi kauboji otkačeni", ali Joe odgovara: "I John Wayne je kauboj". Misliš li ti da je i John Wayne otkačen?" Te iste godine na dodjeli Oscara i Hoffman i Voight bili su nominirani za najboljeg glumca, ali su izgubili pošto je nagrada pripala upravo Wayneu.

 Kritike 

 Reference 

 Vanjski linkovi 

Kategorija:Filmovi iz 1969.
Kategorija:Američki filmovi
Kategorija:Američki dramski filmovi
Kategorija:Filmovi u režiji Johna Schlesingera
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolji adaptirani scenarij
Kategorija:Filmovi s radnjom u New York Cityju
Kategorija:Filmovi zasnovani na romanu
Kategorija:Filmovi snimljeni u Teksasu
Kategorija:Filmovi snimljeni u New Yorku
Kategorija:Filmovi United Artistsa
Kategorija:Filmovi u Nacionalnom filmskom registru Sjedinjenih Američkih Država
Kategorija:Filmovi s radnjom u Teksasu